

**ประกาศเทศบาลตำบลทุ่งทอง**

**เรื่อง มาตรฐานคุณธรรม จริยธรรมของพนักงานและลูกจ้างเทศบาลตำบลทุ่งทอง**

------------------

อนุสนธิจากคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานคุณธรรมและจริยธรรมของข้าราชการ พนักงานและลูกจ้างขององค์กรปกครองส่วนท้องถิ่นซึ่งประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่นข้าราชการหรือพนักงานส่วนท้องถิ่น ลูกจ้างขององค์กรปกครองส่วนท้องถิ่น โดยทั่วไปใช้ยึดถือปฏิบัติเป็นเครื่องกำกับความประพฤติ ได้แก่

1. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละและมีความ

รับผิดชอบ

2. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

3. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก

4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

5. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

เทศบาลตำบลทุ่งทอง ขอประกาศให้มาตรฐานทั้ง 5 ประการดังกล่าวข้างต้น เป็น **“ มาตรฐานคุณธรรมและจริยธรรมของพนักงานและลูกจ้างของเทศบาลตำบลทุ่งทอง ”** ด้วยและขอกำหนดมาตรฐานคุณธรรมและจริยธรรมสำหรับพนักงานและลูกจ้างของเทศบาลตำบลทุ่งทอง เพื่อยึดถือเป็นแนวทางสำหรับประพฤติตนและเป็นหลักการในการปฏิบัติงานเพิ่มเติม ดังนี้

6. พึงไม่เบียดเบียนผู้อื่น สังคม สิ่งแวดล้อมและทรัพยากร

7. พึงมีความเพียร ขยันอดทน

8. พึงมีความเป็นอยู่อย่างพอเพียง รู้จักประหยัดอดออม

9. พึงมีความรักและรับผิดชอบต่อครอบครัว

**คุณธรรมและจริยธรรมต่อผู้บังคับบัญชา ผู้ใต้บังคับบัญชา ผู้ร่วมงาน**

10. พึงมีความรัก ความสามัคคีในหมู่คณะ

11. ผู้บังคับบัญชาพึงมีความหนักแน่นในการพิจารณาแก้ไขปัญหาและขจัดความขัดแย้งที่เกิดขึ้น

12. ผู้บังคับบัญชาพึงยอมรับฟังความคิดเห็นของผู้ใต้บังคับบัญชา

**คุณธรรมและจริยธรรมต่อหน่วยงาน**

13. พึงปฏิบัติตนเป็นผู้ตรงต่อเวลา

14. พึงดูแลรักษาและใช้ทรัพย์สินของทางราชการอย่างประหยัดคุ้มค่า

15. พึงไม่สูบบุหรี่ในที่ห้ามสูบและไม่ดื่มสุราของมึนเมา ขณะปฏิบัติราชการ


-2-

**คุณธรรมและจริยธรรมต่อประชาชน/สังคม**

16. พึงส่งเสริมการมีส่วนร่วมของประชาชน

17. พึงปฏิบัติงานโดยยึดมั่นในผลประโยชน์ของแผ่นดินและความถูกต้อง

ประกาศ ณ วันที่ 15 เดือนสิงหาคม พ.ศ. 2557



(นายสมพงษ์ ยอดวงศ์)

นายกเทศมนตรีตำบลทุ่งทอง